กฎกระทรวงการแจ้งและการรับแจ้งการประกอบกิจการโรงงานจำพวกที่ 2 พ.ศ. 2564
วันที่ประกาศ: 2021-07-23

content: กฎกระทรวง การแจ้งและการรับแจ้งการประกอบกิจการโรงงานจำพวกที่ ๒ พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ และมาตรา ๑๑ วรรคสอง แห่งพระราชบัญญัติโรงงาน พ.ศ. ๒๕๓๕ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวง ฉบับที่ ๔ (พ.ศ. ๒๕๓๕) ออกตามความในพระราชบัญญัติโรงงาน พ.ศ. ๒๕๓๕
sectionNo: 3
content: ข้อ ๓ ผู้ใดประสงค์จะประกอบกิจการโรงงานจำพวกที่ ๒ ก่อนจะเริ่มประกอบกิจการโรงงาน ให้แจ้งต่อพนักงานเจ้าหน้าที่ทราบโดยวิธีการทางอิเล็กทรอนิกส์เป็นหลัก ผ่านระบบเครือข่ายอิเล็กทรอนิกส์ของกรมโรงงานอุตสาหกรรม สำนักงานอุตสาหกรรมจังหวัด
sectionNo: 3
content: หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม แล้วแต่กรณี ทั้งนี้ ให้รวมถึงการดำเนินการอื่นที่เกี่ยวข้องด้วย ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ สถานที่ ดังต่อไปนี้
sectionNo: 3
content: (๑) โรงงานในเขตกรุงเทพมหานคร ให้กระทำ ณ กรมโรงงานอุตสาหกรรม หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม (๒) โรงงานในจังหวัดอื่น ให้กระทำ ณ สำนักงานอุตสาหกรรมจังหวัด หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม
sectionNo: 3
content: แบบและรายละเอียดการแจ้งการประกอบกิจการโรงงานจำพวกที่ ๒ ให้เป็นไปตามที่ระบุไว้ในแบบ ร.ง. ๑ ท้ายกฎกระทรวงนี้
sectionNo: 4
content: ข้อ ๔ เมื่อพนักงานเจ้าหน้าที่ได้รับแจ้งตามข้อ ๓ แล้ว ให้ออกใบรับแจ้ง โดยวิธีการทางอิเล็กทรอนิกส์เป็นหลัก ผ่านระบบเครือข่ายอิเล็กทรอนิกส์ของกรมโรงงานอุตสาหกรรม สำนักงานอุตสาหกรรมจังหวัด หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม แล้วแต่กรณี ทั้งนี้
sectionNo: 4
content: ให้รวมถึงการดำเนินการอื่นที่เกี่ยวข้องด้วย ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ สถานที่ ดังต่อไปนี้ (๑) โรงงานในเขตกรุงเทพมหานคร ให้กระทำ ณ กรมโรงงานอุตสาหกรรม
sectionNo: 4
content: หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม (๒) โรงงานในจังหวัดอื่น ให้กระทำ ณ สำนักงานอุตสาหกรรมจังหวัด หรือองค์กรปกครองส่วนท้องถิ่นที่ได้รับการถ่ายโอนภารกิจตามกฎหมายจากกระทรวงอุตสาหกรรม แบบและรายละเอียดการรับแจ้งการประกอบกิจการโรงงานจำพวกที่ ๒
sectionNo: 4
content: ให้เป็นไปตามที่ระบุไว้ในแบบ ร.ง. ๒ ท้ายกฎกระทรวงนี้
sectionNo: 5
content: ข้อ ๕ ใบรับแจ้งการประกอบกิจการโรงงานจำพวกที่ ๒ ที่ได้ออกให้ก่อนวันที่กฎกระทรวงนี้ใช้บังคับ ให้ยังคงใช้ได้ต่อไปจนกว่าจะเลิกประกอบกิจการโรงงาน
content: ให้ไว้ ณ วันที่ ๖ กรกฎาคม พ.ศ. ๒๕๖๔ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
sectionName: ใบแจ้งการประกอบกิจการโรงงานจำพวกที่ 2 ร.ง. 1
sectionName: ใบรับแจ้งการประกอบกิจการโรงงานจำพวกที่ 2 ร.ง. 2
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากคณะรัฐมนตรีได้มีมติเมื่อวันที่ ๘ กันยายน ๒๕๖๓ เห็นชอบแนวทางการแก้ไขกฎหมายและกฎระเบียบที่เป็นข้อจำกัดและเป็นอุปสรรคต่อการพัฒนาการให้บริการในรูปแบบอิเล็กทรอนิกส์ (e-Service) แต่กฎกระทรวง ฉบับที่ ๔ (พ.ศ. ๒๕๓๕)
content: ออกตามความในพระราชบัญญัติโรงงาน พ.ศ. ๒๕๓๕ ซึ่งกำหนดหลักเกณฑ์เกี่ยวกับการแจ้งและการรับแจ้งการประกอบกิจการโรงงานจำพวกที่ ๒ ยังไม่สอดคล้องกับแนวทางดังกล่าว สมควรแก้ไขปรับปรุงหลักเกณฑ์ในเรื่องดังกล่าวโดยกำหนดให้การแจ้งและการรับแจ้งการประกอบกิจการโรงงานจำพวกที่ ๒ รวมถึงการดำเนินการอื่นที่เกี่ยวข้อง
content: กระทำโดยวิธีการทางอิเล็กทรอนิกส์เป็นหลัก จึงจำเป็นต้องออกกฎกระทรวงนี้